CELEX: 31993R0419
Language: el
Date: 1993-02-25 00:00:00
Title: Κανονισμός (ΕΟΚ) αριθ. 419/93 της Επιτροπής της 25ης Φεβρουαρίου 1993 για την τροποποίηση του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος

Avis juridique important

|

31993R0419

Κανονισμός (ΕΟΚ) αριθ. 419/93 της Επιτροπής της 25ης Φεβρουαρίου 1993 για την τροποποίηση του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος  

Επίσημη Εφημερίδα αριθ. L 048 της 26/02/1993 σ. 0011 - 0011

ΚΑΝΟΝΙΣΜΟΣ (ΕΟΚ) αριθ. 419/93 ΤΗΣ ΕΠΙΤΡΟΠΗΣ της 25ης Φεβρουαρίου 1993 για την τροποποίηση του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτοςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το  άρθρο 6 παράγραφος 7 και το άρθρο 7α παράγραφοι 1 και 3,  Εκτιμώντας:  ότι ο κανονισμός (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3346/92 (4), καθόρισε, στον τίτλο ΙΙΙ, τις λεπτομέρειες χορηγήσεως των ενισχύσεων στην ιδιωτική αποθεματοποίηση του βουτύρου και της κρέμας  γάλακτος- ότι, στο άρθρο 24 παράγραφος 3 στοιχείο γ), καθορίστηκε αντιστάθμιση ανά ημέρα συμβατικής αποθεματοποιήσεως που υπολογίζεται συναρτήσει του 92 % της τιμής παρεμβάσεως του βουτύρου και των επιτοκίων- ότι η ανώτατη τιμή αγοράς στην παρέμβαση που καθορίστηκε με διαγωνισμό, σύμφωνα με τον κανονισμό (ΕΟΚ) αριθ. 1589/87 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3591/92 (6), έχει καθοριστεί από μακρού στο 90 % της τιμής  παρεμβάσεως- ότι πρέπει να τροποποιηθεί το ποσοστό του 92 % επί του οποίου υπολογίζεται η αντιστάθμιση για τους τόκους για να προσεγγίσει την ανώτατη τιμή της αγοράς στην παρέμβαση- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 24 παράγραφος 3 πρώτο εδάφιο στοιχείο γ) του κανονισμού (ΕΟΚ) αριθ. 685/69, το ποσοστό "92 %" αντικαθίσταται από το ποσοστό "91 %".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στις συμβάσεις που συνάπτονται μετά την έναρξη ισχύος του.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Φεβρουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 215 της 30. 7. 1992, σ. 64.  (3) ΕΕ αριθ. L 90 της 15. 4. 1969, σ. 12.  (4) ΕΕ αριθ. L 336 της 20. 11. 1992, σ. 19.  (5) ΕΕ αριθ. L 146 της 6. 6. 1987, σ. 27.  (6) ΕΕ αριθ. L 364 της 12. 12. 1992, σ. 47.